1975L0524 — DA — 24.04.1979 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS DIREKTIV

af 25. juli 1975

om tilpasning til den tekniske udvikling af Rådets direktiv 71/320/EØF af 26. juli 1971 om tilnærmelse af medlemsstaternes lovgivning om bremseapparater for visse kategorier af motordrevne køretøjer og påhængskøretøjer dertil

(75/524/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil ( 1 ), ændret ved akten tilknyttet traktaten om nye medlemsstaters tiltrædelse af EØF og EKSF, underskrevet den 22. januar 1972 i Bruxelles ( 2 ), særlig dens artikler 11, 12 og 13, under henvisning til Rådets direktiv 71/320/EØF af 26. juli 1971 om tilnærmelse af medlemsstaternes lovgivning om bremsapparater for visse kategorier af motordrevne køretøjer og påhængskøretøjer dertil ( 3 ), ændret ved akten tilknyttet traktaten om nye medlemsstaters tiltrædelse af EØF og EKSF, underskrevet den 22. januar 1972 i Bruxelles ( 4 ) og særlig dens artikel 5, og ud fra følgende betragtninger: ud fra følgende betragtninger: Ved sit direktiv 74/132/EØF af 11. februar 1974 har Kommissionen vedtaget forskrifter for tilpasning til den tekniske udvikling af Rådets ovennævnte direktiv af 26. juli 1971 ( 5 ); disse forskrifter vedrører alene bremsereguleringsanordninger og altså ikke betingelser for kompatibilitet; med det formål at undgå gennemførelse af visse sammensætninger af køretøjer (trækkende køretøjer og trukne køretøjer), som vil kunne tænkes ikke at frembyde alle sikkerhedsgarantier set fra et bremsesynspunkt, bør der opstilles forskrifter vedrørende betingelser for kompatibilitet mellem trækkende køretøj og trukket køretøj; den tekniske udvikling muliggør i dag ikke blot vedtagelse af bestemmelser vedrørende kompatibilitet, men også at sikre deres korrekte anvendelse; opstilling af forskrifter vedrørende betingelser for kompatibilitet nødvendiggør en ændring af forskrifterne for den anordning, som muliggør tilpasning af bremsningen efter belastningen, og som er genstand for bilaget til Kommissionens direktiv 74/132/EØF; bestemmelser vedrørende systemer for antiblokering af hjulene vil blive vedtaget senere; som følge heraf er det, indtil forskrifterne træder i kraft, nødvendigt at underkaste køretøjer af alle klasser, med undtagelse af klasserne O1 og O2, forskrifterne i det foreliggende direktiv, selv om de er udstyret med antiblokeringsanordninger; det foreliggende direktiv forudsætter en nært forestående ikrafttrædelsesdato for de ændrede forskrifter, og fra da af er det ikke mere berettiget at opretholde bestemmelserne i stk. 2 og 3, i artikel 2 i Kommissionens direktiv 74/132/EØF; bestemmelserne i det foreliggende direktiv er i overensstemmelse med udtalelse fra Udvalget for tilpasning til den tekniske udvikling af direktiverne om fjernelse af tekniske hindringer for handel med motordrevne køretøjer — UDSTEDT FØLGENDE DIREKTIV:

Artikel 1

Paragrafferne 2 og 3 i artikel 2 i Kommissionens direktiv 74/132/EØF af 11. februar 1974, vedrørende tilpasning til den tekniske udvikling af Rådets direktiv af 26. juli 1971, om tilnærmelse af medlemsstaternes lovgivning om bremseapparater for visse kategorier af motordrevne køretøjer og påhængskøretøjer dertil, træder ud af kraft på vedtagelsesdatoen for dette direktiv.

Artikel 2

1. Bilagene I, II og IX i Rådets direktiv 71/320/EØF af 26. juli 1971 om tilnærmelse af medlemsstaternes lovgiving om bremseapparater for visse kategorier af motordrevne køretøjer og påhængskøretøjer dertil, ændret ved Kommissionens direktiv 74/132/EØF af 11. februar 1974, ændres i overensstemmelse med bilaget i dette direktiv.

2. Indtil ikrafttræden af særlige forskrifter for anordninger, der automatisk hindrer hjulblokade under bremsning, skal køretøjer af kategorierne M1, M2, M3, N1, N2, N3, O3 og O4, der er udstyret med sådanne anordninger, opfylde forskrifterne i bilagene til dette direktiv.

Artikel 3

1. Fra den 1. januar 1976 kan medlemsstaterne ikke af grunde, der vedrører bremseanordningerne:

— for en køretøjstype nægte EØF-standardtypegodkendelse, udstedelse af det i artikel 10, stk. 1, sidste tankestreg i Rådets direktiv 70/156/EØF af 6. februar 1970 fastsatte dokument eller national godkendelse,

— forbyde ibrugtagning af køretøjerne,

1. hvis bremseanordningerne for denne køretøjstype eller for disse køretøjer svarer til forskrifterne i Rådets direktiv 71/320/EØF af 26. juli 1971, senest ændret ved dette direktiv.

2. Fra den 1. oktober 1976 kan medlemsstaterne

— ikke længere udstede det dokument, som er fastsat i artikel 10, stk. 1, sidste tankestreg i Rådets direktiv 70/156/EØF af 6. februar 1970 for en køretøjstype, hvis bremseanordninger ikke svarer til forskrifterne i Rådets direktiv 71/320/EØF af 26. juli 1971, senest ændret ved dette direktiv,

— afslå national godkendelse af en køretøjstype, hvis bremseanordninger ikke svarer til forskrifterne i Rådets direktiv 71/320/EØF af 26. juli 1971, senest ændret ved dette direktiv.

3. Fra den 1. oktober 1976 kan medlemsstaterne forbyde ibrugtagning af køretøjer, hvis bremseanordninger ikke svarer til forskrifterne i Rådets direktiv 71/320/EØF af 26. juli 1971, senest ændret ved dette direktiv.

4. Før den 1. januar 1976 vedtager og offentliggør medlemsstaterne de nødvendige bestemmelser for at bringe sig i overensstemmelse med dette direktiv og underretter straks Kommissionen.

Artikel 4

Dette direktiv er rettet til medlemsstaterne.

BILAG

Ændringer af bilagene til Rådets direktiv 71/320/EØF af 26. juli 1971

BILAG I: DEFINITIONER OG KONSTRUKTIONSFORSKRIFTERPkt. 2.2.1.12.2 læses: skal føreren, hvis en del af den hydrauliske bremsetransmission svigter, advares herom ved hjælp af en anordning med rød kontrollampe, der lyser senest, når bremseapparatet aktiveres. En anordning med en rød kontrollampe, der lyser, når væskeniveauet i beholderne er under en vis af fabrikanten fastlagt værdi, er dog til ladt. Kontrollampen skal også kunne ses om dagen, og føreren skal med lethed kunne kontrollere, at lampen fungerer fejlfrit. At en del af denne anordning eventuelt svigter, må ikke kunne medføre, at bremsevirkningen for det pågældende bremseanlæg helt ophører.

BILAG II:

BREMSEPRØVER OG BREMSEVIRKNING

Pkt. 1.1.3.4, skal lyde:

med forbehold af bestemmelserne i punkt 1.1.4.2. neden for, skal prøvestrækningen have en overflade, der giver god friktion.

Efter punkt 1.1.4.1 tilføjes punkt:

1.1.4.2. Køretøjer af kategorierne M1, M2, M3, N1, N2, N3, O3 og O4 skal, under bremsning på prøvestrækning med en overflade, der giver en mindre god friktion, opfylde betingelserne anført i tillæget.

Tillæg til punkt 1.1.4.2.:

BREMSEKRAFTENS FORDELING PÅ KØRETØJERNES AKSLER:

1. ALMINDELIGE BESTEMMELSER

Køretøjer af kategorierne M1, M2, M3, N1, N2, N3, O3 og O4 skal opfylde betingelserne i dette tillæg. Anvendes dertil en speciel anordning, skal denne fungere automatisk.

2. BETEGNELSER

i = akselangivelse (i = 1, foraksel; i = 2, anden aksel etc.),

Pi = statisk akseltryk på aksel i,

Ni = dynamisk akseltryk på aksel i under bremsning,

Ti = den samlede afgivne bremsekraft på aksel i ved bremsning på vej

fi = Ti/Ni = den udnyttede friktionskoefficient ved aksel i ( 6 )

J = køretøjets retardation

g = tyngdeaccelerationen: g = 10 m/s2

z = køretøjets retardationstal = J/g ( 7 )

P = køretøjets ►M1 masse ◄

h = tyngdepunktets højde over vejbanen

E = køretøjets akselafstand

k = den opnåelige friktionskoefficient mellem dæk og vejbane

Kc = korrektionsfaktor — sættevogn belæsset

Kv = korrektionsfaktor — sættevogn ubelæsset

TM = sum af de afgivne bremsekræfter på trækkende køretøj for påhængsvogn eller sættevogn ved hjulenes periferi

PM = samlet statisk tryk mellem hjul og vej af trækkende køretøj for påhængsvogn eller sættevogn som henholdsvis i punkterne 3.1.4 og 3.1.5.

pm = tryk i styreledningen målt ved slangekoblingen,

TR = sum af de afgivne bremsekræfter på sættevogn eller påhængsvogn ved hjulenes periferi,

PR = samlet statisk tryk mellem vej og hjul for alle hjul på sættevogne eller påhængsvogne

PRmax = værdi af PR ved sættevognens ►M1 maksimalmasse ◄ ,

ER = afstand mellem hovedbolt og centerlinie for sættevognens aksel eller aksler,

hR = højde over vejbanen for sættevognens tyngdepunkt.

3. FORSKRIFTER FOR MOTORDREVNE KØRETØJER

3.1. Toakslede køretøjer

3.1.1. ( 8 ) For alle kategorier af køretøjer gælder, at z ≥ 0,1 + 0,85 k − 0,2. Under alle køretøjets belastningsforhold skal kurven for den udnyttede friktionskoefficient på forakslen ligge højere end kurven for den udnyttede friktionskoefficient på bagakslen: — for køretøjer af kategori M1 ved retardationstal mellem 0,15 og 0,8. — Dog kan det for køretøjer af denne kategori for rækken af z værdier tillades, at kurven for den udnyttede friktionskoefficient på bagakslen ligger over kurven for den udnyttede friktionskoefficient på forakslen ved retardationstal mellem 0,3 og 0,45, under forudsætning af, at kurven for den udnyttede friktionskoefficient på bagakslen ikke ligger mere end 0,05 over den rette linie k = z (linjen for ideel bremsekraftfordeling) (se diagram 1A); — for andre kategorier af køretøjer ved retardationstal mellem 0,15 og 0,3. Dog kan denne betingelse også anses at være opfyldt, hvis, for retardationstal mellem 0,15 og 0,30, kurverne for de udnyttede friktionskoefficienter ligger mellem 2 rette linier, parallelle med den rette linie for ideel bremsekraftfordeling, givet ved ligningen k = z ± 0,08, (se diagram 1B), og hvis tillige kurven for den udnyttede friktionskoefficient på bagakslen ved retardationstal z ≥ 0,3 opfylder betingelsen: z ≥ 0,3 + 0,74 k − 0,38

▼M1

For et køretøj, der er indrettet til at trække et påhængskøretøj af klasse O3 eller O4 udstyret med trykluftbremser, skal trykket ved fuld aktivering af betjeningsanordningen ligge mellem 6,5 og 8 bar ved fødeledningens kobling, og mellem 6 og 7,5 bar ved styreledningens kobling, uanset køretøjets belastningsforhold. Disse tryk skal kunne påvises på det trækkende køretøj, når dette er frakoblet påhængskøretøjet.

▼B

3.1.3. Til kontrol af det under punkt 3.1.1 foreskrevne skal køretøjsfabrikanten fremlægge kurverne for de udnyttede friktionskoefficienter, som funktion af køretøjets retardationstal, beregnet på grundlag af følgende formler:



f1 = T1N1 = T1P1 + z hE P f2 = T2N2 = T2P2 − z hE P

3.1.4. Andre køretøjer end sættevognstraktorer. 3.1.4.1. For andre køretøjer end sættevognstraktorer skal kurverne optegnes for følgende to belastningstilstande: — ubelæsset; i køreklar stand og føreren medregnet, — belæsset; er der flere muligheder for fordeling af lasten, regnes med den lastfordeling, der giver det største statiske akseltryk på forakslen. For tyngdepunktshøjden h anvendes de af køretøjsfabrikanten opgivne værdier. For køretøjer forsynet med trykluftbremser, hvad enten det drejer sig om en påhængsvogn eller om et motordrevet køretøj, der er indrettet til at trække en påhængsvogn, skal kurven, der viser retardationstallet TR/PR eller TM/PM som funkton af trykket pm, ligge inden for de arealer, der er vist på diagram 2.

3.1.5. Sættevognstraktorer. 3.1.5.1. Sættevognstraktor med udbelæsset sættevogn. Et ubelæsset sættevogntog består af en sættevognstraktor, i køreklar stand og føreren medregnet, tilkoblet en ubelæsset sættevogn. Sættevognens dynamiske belastning på sættevognstraktoren skal repræsenteres af en ►M1 masse ◄ anbragt på drejeskamlen i centerlinien for hovedbolt og lig med 15 % af den maksimalt tilladte belastning på drejeskamlen. Som tyngdepunktshøjden h for sættevognstraktoren anvendes den af køretøjsfabrikanten opgivne værdi. Fra tilstanden »sættevognstraktor med ubelæsset sættevogn« til tilstanden »sættevognstraktor alene« skal bremsekræfterne ved anordningen kunne reguleres kontinuerligt; kun de afgivne bremsekræfter for tilstanden »sættevognstraktor alene« skal kontrolleres. 3 1.5.2. Sættevognstraktor med belæsset sættevogn. Et belæsset sættevognstog består af en sættevognstraktor, i køreklar stand og føreren medregnet, tilkoblet en belæsset sættevogn. Sættevognens dynamiske belastning på sættevognstraktoren skal repræsenteres af en ►M1 masse ◄ Ps anbragt på drejeskamlen i centerlinien for hovedbolt og lig med: Ps = Pso1 + 0,45 z hvor Pso er lig med forskellen mellem sættevognstraktorens ►M1 maksimalmasse ◄ og ►M1 massen ◄ af det ubelæssede køretøj. For tyngdepunktshøjden h anvendes værdien: h = ho Po + hs PsP hvor ho er sættevognstraktorens tyngdepunktshøjde. hs er højden over vejbanen af drejeskamlens bæreflade, Po er ►M1 massen ◄ af sættevognstraktoren alene, . 3.1.5.3. For køretøjer forsynet med trykluftbremser skal kurven, der viser retardationstallet TM/PM som funktion af trykket pm ligge inden for de på diagram 3 viste arealer.

3.2. Køretøjer med flere end 2 aksler.

Forskrifterne i pkt. 3.1 gælder også for køretøjer med flere end 2 aksler. Forskrifterne i pkt. 3.1.1, med hensyn til rækkefølgen for blokering af akslerne, anses for opfyldt, hvis, ved retardationstal mellem 0,15 og 0,30, den udnyttede friktionskoefficient på mindst én af forakslerne er større end den udnyttede friktionskoefficient på mindst én af bagakslerne.

4. FORSKRIFTER FOR SÆTTEVOGNE

For sættevogne, forsynet med trykluftbremser gælder:

det tilladte forhold mellem retardationstallet TR/PR som funktion af trykket pm skal ligge inden for de af de af diagrammerne 4A og 4B udledte to arealer, såvel for belæsset køretøj. Denne betingelse skal opfyldes under alle de belastningsforhold, der er tilladt for sættevognens aksler.

5. FORSKRIFTER FOR PÅHÆNGSVOGNE

5.1. De følgende forskrifter gælder kun for påhængsvogne, forsynet med trykluftbremser De gælder hverken for en -akslede påhængsvogne eller for to-akslede påhængsvogne med en akselafstand, der er mindre end 2 meter.

5.2. For to-akslede påhængsvogne, der ikke er undtaget i henhold til punkt 5.1, gælder forskrifterne i punkt 3. 1.

5.3. For påhængsvogne med flere end to aksler gælder forskrifterne i punkt 3.2.

▼M1

6. BETINGELSER, DER SKAL VÆRE OPFYLDT DERSOM BREMSEKRAFTFORDELINGSSYSTEMET SVIGTER

Såremt forskrifterne i dette tillæg opfyldes ved anvendelse af en særlig anordning (f.eks. mekanisk aktiveret fra køretøjets affjedringssystem), skal det, hvis denne anordning eller denne aktiveringsmekanisme svigter, være muligt at standse køretøjet med mindst den for sekundær bremsning foreskrevne bremseeffekt, når det drejer sig om motorkøretøjer; med hensyn til de køretøjer der er indrettet til at trække et påhængskøretøj, som er udstyret med trykluftbremser, skal det være muligt at opnå et tryk inden for det område, der er foreskrevet under pkt. 3.1.2 i dette tillæg, ved styreledningens kobling. Med hensyn til påhængsvogne og sættevogne skal mindst 30 % af den foreskrevne driftsbremseeffekt kunne opnås, hvis denne særlige anordning svigter.

7. MÆRKNING

7.1. Køretøjer, undtaget køretøjer af klasse M1, der opfylder forskrifterne i dette bilag ved anvendelse af en anordning, der aktiveres mekanisk af køretøjets affjedringssystem, skal være forsynet med en mærkning, der angiver aktiveringsmekanismens korrekte udsving mellem de to positioner, der svarer til henholdsvis ubelastet og belastet køretøj, samt andre oplysninger af betydning for kontrol af anordningens indstilling. 7.1.1. Såfremt anordningen aktiveres af køretøjets affjedringssystem på anden måde end mekanisk, skal køretøjet være mærket med oplysninger, der gør det muligt at kontrollere anordningens indstilling.

7.2. Når de i dette bilag givne forskrifter opfyldes ved anvendelse af en anordning, der regulerer lufttrykket i bremsetransmissionen, skal køretøjet have en mærkning, hvoraf massen svarende til statisk akseltryk og anordningens afgangstryk fremgår sammen med et indgangstryk på mindst 80 % af det maksimale nominelle tryk, således som fastsat af fabrikanten, for følgende belastningstilfælde: 7.2.1. Maksimal teknisk tilladeligt akseltryk for den aksel, som kontrollerer anordningen. 7.2.2. Akseltryk svarende til køretøjet i køreklar stand, således som defineret i pkt. 2.6 i bilag I til direktiv 70/156/EØF. 7.2.3. Akseltryk svarende omtrentlig til køretøjet i køreklar stand med det påregnede karrosseri, såfremt det i pkt. 7.2.2 angivne akseltryk svarer til et chassis med førerhus. 7.2.4. Det af fabrikanten fastsatte akseltryk, der gør det muligt at kontrollere aktiveringsmekanismens indstilling i praksis, såfremt dette afviger fra de akseltryk, der kræves i ovenstående pkt. 7.2.1, 7.2.2 og 7.2.3.

7.3. Pkt. 17 A 2 i bilag IX skal indeholde oplysninger, der gør det muligt at kontrollere om forskrifterne i pkt. 7.1 og 7.2 er overholdt.

7.4. De under pkt. 7.1 og 7.2 foreskrevne mærkninger skal på uudslettelig måde anbringes på et synligt sted på køretøjet. Et eksempel på mærkning for en anordning, der aktiveres mekanisk, på et køretøj udstyret med trykluftbremse, fremgår af diagram nr. 5.

▼M1

8. PRØVETILSLUTNINGER

De anordninger, der svarer til pkt. 7.2, skal være udrustet med prøvetilslutninger, der opfylder ISO-standard nr. 3583/1975, i trykledningen til og fra anordningen.

▼B

►M1 9. ◄ KONTROL AF KØRETØJER

Ved EF-standardtypegodkendelse af et koretøj skal den tekniske tjeneste, der forestår prøverne, foretage den kontrol og sådanne eventuelle supplerende prøver, der skønnes nødvendige for konstatering af, at forskrifterne i dette tillæg er opfyldt, Rapport for sådanne eventuelle supplerende prøver skal vedføjes meddelelse om EF-standardtypegodkendelse.

DIAGRAM 1 A

KØRETØJER AF KATEGORI M1

(Se punkt 3.1.1.)

DIAGRAM 1 B

ANDRE KATEGORIER AF KØRETØJER END KATEGORI M1

(Se punkt 3.1.1.)

DIAGRAM 2

TRÆKKENDE KØRETØJER OG PÅHÆNGSVOGNE

(Se punkt 3.1.4.1.)

►M1 ◄

Note:

Det bemærkes, at i området fra TMPM = 0 til TMPM = 0,1 eller TRPR = 0 til TRPR = 0,1 er det ikke påkrævet, at der er proportionalitet mellem retardationstallet TMPM eller TRPR og trykket i styreledningen målt ved koblingshovedet.

DIAGRAM 3

SÆTTEVOGNSTRAKTORER

(Se punkt 3.1.5.)

Noter:

I området TMPM = 0 til TMPM = 0,1 er det ikke påkrævet, at der er proportionalitet mellem retardationstallet TMPM og trykket i styreledninger målt ved koblingshovedet.

For belastningstilstande mellem ubelæsset og belæsset køretøj anvendes de i diagrammet angivne grænser ligefremproportionalt med belastningstilstanden, og sådan bremsekraftregulering skal ske automatisk.

DIAGRAM 4 A

SÆTTEVOGNE

(Se punkt 4)

►M1 ◄

De i diagrammet angivne grænser for retardationstallet TRPR, som funktion af trykket i styreledningen, bestemmes i det aktuelle tilfælde således forhen holdsvis belæsset og ubelæsset køretøj:

Korrektionsfaktorerne Kc — sættevogn belæsset og Kv — sættevogn ubelæsset bestemmes af diagram 4 B.

Øvre og grænse for det skraverede område i diagrammet bestemmes herefter ved multiplikation med de aktuelle korrektionsfaktorer Kc og Kv, henholdsvis for belæsset og ubelæsset køretøj.

DIAGRAM 4 B

(Se punkt 4)

Forklarende note vedrørende brugen af diagram 4 B

1. Diagram 4B er udledt af følgende formel: K = 1,7 − 0,7 PRPRmax1,35 − 0,96ER1,0 + hR − 1,2PPR − 1,0 − PRPRmaxhR − 1,02,5

2. Beskrivelse af brugen af diagram 4 B ved hjælp af et praktisk eksempel. 2.1. De punkterede linier med pile, der er vist på diagram 4B, vedrører bestemmelsen af korrektionsfaktorer Kc og Kv for følgende køretøj:



Belæsset Ubelæsset P 24 t 4,2 t PR 15 t 3 t PRmax 15 t 15 t hR 1,8 m 1,6 m ER 6,0 m 6,0 m De i det følgende i parantes anførte tal henviser alene til det ovenfor nævnte køretøj, der benyttes til at illustrere brugen af diagram 4B. 2.2. Udregning af forholdene: (a) PPR belæsset (= 1,6) (b) PPR ubelæsset (= 1,4) (c) PRPRmax ubelæsset (= 0,2) 2.3. Bestemmelse af Kc = korrektionsfaktor — sættevogn belæsset: (a) Begynd ved den aktuelle værdi for hR (hR = 1,8 m), (b) Gå vandret mod højre i diagrammet til linjen for den aktuelle værdi for P/PR (P/PR = 1,6). (c) Gå lodret til linjen for den aktuelle værdi for ER (ER = 6,0 m). (d) Gå vandret mod venstre i diagrammet til den lodrette Kc-skala og aflæs den aktuelle værdi for Kc (Kc = 1,04). 2.4. Bestemmelse af Kv = korrektionsfaktor — sættevogn ubelæsset. 2.4.1. Bestemmelse af K2. (a) Begynd ved den aktuelle værdi for hR (hR = 1,4m) (b) Gå vandret mod venstre i diagrammet til linjen for den aktuelle værdi for PR/PRmax i kurveskaren nærmest ved den lodrette akse (PR/PRmax = 0,2) (c) Gå lodret ned til den vandrette skala og aflæs den aktuelle værdi af K2 (K2 = 0,13). 2.4.2. Bestemmelse af K1. (a) Begynd ved den aktuelle værdi for hR (hR = 1,4 m) (b) Gå vandret mod højre i diagrammet til linjen for den aktuelle værdi for P/PR (P/PR = 1,4). (c) Gå lodret op til linjen for den aktuelle værdi for ER (ER = 6,0 m). (d) Gå vandret mod venstre i diagrammet til linjen for den aktuelle værdi for PR/PRmax i kurveskaren fjernest fra den lodrette akse (PR/PRmax = 0,2) (e) Gå lodret ned til den vandrette skala og aflæs den aktuelle værdi af K1 (K1 = 1,79). 2.4.3. Bestemmelse af Kv. Kv = korrektionsfaktor — sættevogn ubelæsset bestemmes af følgende ligning: .

▼M1

DIAGRAM 5

AUTOMATISK LASTAFHÆNGIG BREMSEKRAFTREGULATOR

(se pkt. 7.4)

▼B

BILAG IX

MØNSTER FOR OPSTELLING AF MEDDELELSESFORMULAR VEDRØRENDE GODKENDELSE AF ET KØRETØJ, HVAD ANGÅR BREMSEAPPARATET

Efter punkt 17 indføjes nye punkter 17 A og 17 A 1:

17 A Fordeling af bremsekraften på køretøjets aksler

17 A 1 Opfylder køretøjets forskrifterne i tillæget til punkt 1.1.4.2. … ja/nej (4).

( 1 ) EFT nr. L 42 af 23. 2. 1970, s. 1.

( 2 ) EFT nr. L 73 af 27. 3. 1972, s. 115 og 157.

( 3 ) EFT nr. L 202 af 6. 9. 1971, s. 37.

( 4 ) EFT nr. L 73 af 27. 3. 1972, s. 118, 119 og 158.

( 5 ) EFT nr. L 74 af 19. 3. 1974, s. 7.

( 6 ) Køretøjets bremsekraftfordeling vises med kurver, der angiver den udnyttede friktionskoefficient for hver aksel i under specifikke belastningsforhold som funktion af køretøjets retardationstal.

( 7 ) For sættevogne er retardationstallet z lig med den afgivne bremsekraft på akslen (akslerne) divideret med det (de) statiske akseltryk.

( 8 ) Det i pkt. 3.1.1 foreskrevne vedrører ikke bestemmelserne i bilag II om foreskreven bremseeffekt. Hvis der imidlertid ved afprøvninger med henblik på at kontrollere, om forskrifterne i pkt. 3.1.1 er opfyldt, opnås en bremseeffekt, der er større end de i bilag II foreskrevne, finder bestemmelserne med hensyn til kurverne for de udnyttede friktionskoefficienter avendelse inden for det område på diagrammerne 1 A og 1 B, der er afgrænset af de rette linier k = 0,8 og z = 0,8.